पट्टियों को या तो रोज़ाना बदलें, या जब वे गीली या गन्दी हो जाएं। प्रत्येक बार जब आप पट्टी बदलें छाले वाले हिस्से को कोमलता से धो लें और सुखा लें, और फिर से रोगाणुनाशक ऑइंटमेंट लगाएं। जब तक त्वचा पूरी तरह ठीक न हो जाये छाले पर पट्टी लगते रहें। सामान्यतः ठीक होते हुए छाले में खुजली होती ही है, विशेषकर जब वह सूख रहा हो, किन्तु यह महत्वपूर्ण है कि त्वचा को और क्षति से बचने के लिए खुजलाया न जाए। खुजली कम करने के लिए छाले वाले हिस्से को ठंडा एवं गीला रखें। एक साफ़ कपडे को बर्फ के पानी में भिगोएं, और छाले वाले हिस्से पर लगाएं, या उस हिस्से को ठन्डे पानी के टब में डुबो कर रखें।  कृपया ध्यान कर के छाले वाले हिस्से को साफ़ करें, दोबारा रोगाणुनाशक क्रीम लगाएं और फिर से पट्टी कर दें। यदि पट्टी के आस पास की त्वचा लाल हो जाती हो, दाने निकलते हों, या खुजली होती हो, तब शायद आपको पट्टी में इस्तेमाल किये गए गोंद से एलर्जी हो (या फिर पट्टी से)। किसी दुसरे ब्रांड की पट्टी का इस्तेमाल करें, या ना चिपकने वाले स्टेराइल गौज को मेडिकल टेप से चिपकाएं। आप खुजली से बचने के लिए १% हाइड्रोकोर्टिज़ोन ऑइंटमेंट को छाले के "चारों तरफ़" लगा सकते हैं, किन्तु ध्यान रखें कि इसे छाले पर न लगाएं। जब छाले के नीचे वाली त्वचा ठीक होने लगे और नाज़ुक ना रहे, आप छाले के ऊपर वाली त्वचा को एक साफ़ सैनिटाइज़ड कैंची से काट कर निकल सकते हैं। खुले हुए छालों में आसानी से संक्रमण हो सकता है, अतः जब घाव भर रहा हो उस पर विशेष ध्यान दें। यदि आप संक्रमण की कोई निशानी देखें, या छाला कुछ दिनों में ठीक होना न शुरू हो, कृपया डॉक्टर के पास जाएं। संक्रमण की कुछ निशानियां:  छाले के पास दर्द का बढ़ना। सूजन, लाल होना, या छाले के पास गर्म होना। छाले से दूर तक त्वचा पर लाल धारियां पड़ना; यह रक्त विषाक्तता की निशानी है। छाले से मवाद निकलना। बुखार होना। बहुतेरे छाले प्राकृतिक रूप से, थोड़े समय में ठीक हो जाते हैं। लेकिन, कुछ ऐसे मामले होते हैं जहाँ आपको छाले के लिए अपने डॉक्टर से शीघ्रातिशीघ्र मिलना चाहिए। आपको अपने छालों के लिए तुरंत चिकित्सकीय सहायता लेनी चाहिए:  यदि संक्रमण हो (संक्रमण की निशानियों पर पहले दिए गए निर्देशों का पालन करें) यदि छालों में बहुत दर्द हो बार बार छाले पड़ते हों यदि छाले असामान्य स्थलों पर निकलते हों, जैसे मुंह के अंदर या पलकों पर यदि छाले जलने, झुलसने या धुप की कालिमा से पड़े हों यदि छाले किसी एलर्जिक प्रतिक्रिया की वजह से हों (जैसे कीड़े का काटना)
غيّر ضمادة البثرة بشكل متكرر. تعامل مع الحكّة الحادثة بسبب استشفاء البثرة. تخلّص من طيّة الجلد بعد زوال الألم من الجلد. راقب دلالات العدوى. ابحث عن رعاية طبية للبثور.